Pragtige bruilofsfees van Ben en Leona - Mooi Troues
Ben en Leona se troudag het 'n paar probleme gehad, maar op die ou-end het die paartjie hul pragtige bruilofsfees ten volle geniet. Mooi Troues se lesers kan self onder lees wat fout gegaan het by die paartjie se troudag en hoe hul die struikelblokke oorkom het.
Leona se sussie, Coreen van Love Beloevd, is 'n koördineerder en boonop 'n Mooi Troues adverteerder. Leona sê haar sussie ken haar baie goed en het gehelp van tot haar trourok tot die dekor. Daar is al troues op Mooi Troues gepubliseer waar Love Beloved betrokke was en Mooi Troues se lesers kan na Coreen se werk gaan kyk deur hier te klik.
Ons by Mooi Troues wens Ben en Leona die beste toe vir hul toekoms. Mooi Troues se lesers kan nou afrol om Ben en Leona se pragtige bruilofsfees publikasie geniet.
Ons is aan mekaar voorgestel deur my sussie Coreen. Sy het hom ontmoet en gesê hy moet kom kuier en vir my gesê sy het my trou man gekry. Ons het begin gesels op WhatsApp en hy het gevra ek moet kom kuier op die plaas. Hy kon nie weg kom nie, want hy is 'n boer en is besig om te stroop. Ek het gaan kuier en dit was liefde met die eerste oog op slag.
Die verlowing was baie lekker en ek het geweet ons gaan verloof raak. Ek het ook gedink ek weet wanneer, maar Ben het my gevang. Ben het my 'n Vrydag middag op die plaas met die son wat sak in 'n eukaliptus bos gevra om te trou. Ons het gery tot by die bos met fairy lights en champagne. Dit was so romanties hy het af gegaan op sy een knie en op die 30 Nov 2018 my (Leona) gevra om te trou.
Ons was 10 Maande verloof en ons het net die venue gekry en die fotograaf. My sussie van Love beloved het alle verder vir ons gedoen. Ons is so bevoorreg om haar te hê en om ons te gehelp het met alles van die troue. Sy was ook deel van die rok, sy en Carike is vriendinne, so sy het my ook help reël aan die rok. My troue was 'n sukses as gevolg van my sussie.
Daar was baie … Soos die platejoggie wat 'n flop was en in die kerk kon die mense nie die dominee se preek hoor nie oor die klank. Ek het my arm gebreek dae voor die troue, so daar is 'n paar goed wat skeef geloop het, maar ek sal dit glad nie anders wou gehad het nie. Dit was die beste dag van my lewe tot dus ver.
Vir ons altwee was dit die oomblik toe ons besef ons is getroud. Dit was die beste gevoel ooit!
Bruid as al die formaliteite verby is, vat 'n oomblik en neem alles in dit is die beste oomblik en dag van 'n mens se lewe.
Bruidegom geniet die dag dit gaan flippen vinnig verby.
Ons het twee het saam besluit oor alles en Coreen het besluit oor die dekor.
Ons het 'n platejoggie gehad, maar hy was aaklig en toe na so 2ure het een van die strooijonkers oor geneem as DJ.
My gunsteling was Coreen van Love Beloved en Carike Nel. Hulle het al my drome waar gemaak sonder om 'n kwessie van iets te maak. Ek sal hulle altwee verseker aan beveel.
Ek was verlief op die venue toe ek die eerste keer daar instap. Die dekor was Coreen se idee en sy ken my sy so goed sy het geweet waarvan ek hou.
Die finansies was nie altyd maklik nie, Ben het meeste van die troue betaal. My ma het ook baie gehelp met geld en die klein goed wat gekoop moes word. Ons het 120 gaste gehad. Dit was vrek moeilik om te besluit wie om te nooi en wie nie. Ons het 'n begroting gehad. Maar ons was onder begroting, want ek en Ben het besluit om so baie geld te betaal vir een aand is bietjie wild. Niks was afgeskeep nie, maar in plaas van iets gaan koop het ons probeer om dit self te maak, bv die macrame.
Ons is Tofo toe in Mosambiek. My vriendin hulle het 'n huis daar en het vir ons 'n week gegee as 'n trou geskenk. Ons wou gaan duik het op ons wittebrood … maar ek het my arm gebreek. Toe werk dit nie so lekker nie. Ons het nogsteeds 'n "ball of a time" gehad. Ons het nuwe vriende daar gemaak en lekker gekuier. Die weer het nie lekker saam gespeel nie, maar dit was okei want ons het toe regtig kans gehad om te rus na 'n wilde naweek van lekker kuier en familie onthaal.
Oor die algemeen was dit net lekker en as 'n toekomstige bruidspaar geniet dit en onthou om God die middelpunt van julle huwelik te maak al lyk dit soms onmoontlik.
Ons het ons eerste dans gedoen toe ons by die saal ingestap het. Ons het op Theuns Jordaan se By Jou gedans. Ek (Leona) het nog nooit op daai liedjie gedans nie, want ek het van kleins af geweet dit is die liedjie waarmee ek die dansbaan wil open.